Document ID: /roh_data/filtered/fineweb-2-filterrobots_roh.jsonl.gz/28154

Al cumenzament da l'onn dain nus ina tschegnada ad in toponim remartgabel che sa chatta sisur Salouf. Gianna Sonder è s'interessada dapi daditg per il num Chistinotbet che designescha in sistem da taunas verticalas.
Nus avain plaschair da respunder ina dumonda da l'intschess surmiran per iniziar l'onn nov, nua che las «tangas» na sa refereschan betg unicamain als animals, ma forsa era a laders u brigants u forsa schizunt ad in Norbert che resguardava quella sco ses chastè. I cunvegn bunamain adina da tadlar, tge che il bap manegia! Ma tgi è Norbert?